JohanHeinsen/ENO huggingface dataset:
Kiøbenhavns Postrytter, 1794-05-02
Fra Weichselen, den 23 April. Revolutionen i Pohlen er formeligen udbrudt, og Jnsurgenterne constituere sig allerede. De holde Warschau besat, og have Kongen i deres Vold. Baade den preussiske Gesandt von Buchholt og den russiske Minister von Asch ere formodentligen ogsaa i Warschau, men de russiske Generaler Jgelstrøm, Subof, Aprarin, og Pistor ere med de 1200 Russer, som vare blevne tilovers af de i Warschauindqvarterte 3000 Mand, marcherte til Preusserne, der staae ved Zakroczim. Jnsurgenterne befæste Cracau, og søge dagligen at forstærke sig. Det hedder, at Fyrste Adam Cartorinsky ogsaa er i Cracau, og at den forrige preussiske Regieringsraad Glave skal være Koskiuskos Secretair og Fortroelige.
Kiøbenhavns Postrytter, 1794-05-02
Cøln, den 24 April. J Gaar Morges begav de her indrykkede preussiske Tropper, efter indløbne seenere Ordre, sig igien paa Marchen, for over Bonn at gaae tilbage til Maynz Egnen.
Kiøbenhavns Postrytter, 1794-05-02
De Keyserlige have bemægtiget sig Marolles ved Lan drey og Fortet Crevecoeur ved Cambray, saaog borttaget nogle franske Magaziner i Nærheden af Guise. Terrainet, hvor den store allierte Armee nu vil fortsætte sine Operationer, bestaaer af lutter Slætter, paa hvilke det talrige keiserlige Cavallerie uhindret kan agere.
Kiøbenhavns Postrytter, 1794-05-02
Nederelven, den 29 April. Blant de i Neapolis Arresterte ere Prindserne Dentice, Pietra Persia og della Torre, Hertug Jordani, Hertug inderne de Popolo og Avello, Ridder Cantalgissela, Theaterdigteren Filoniarino, og adskillige Advocater, Munke, Geistlige og Officerer; i alt nogle Hundrede. J een eller flere Klubber har denne Complot egentlig dannet sig, som man giver Jacobinerne og Toulonneserne Skyld for. Allene i Neapolis skal der maanedligen være uddeelt 90000 Daler, og man har især forstaaet at vinde de fornemme Familiers yngre Sønner, hvilke, som bekiendt, længe have fortrydt paa, at deres ældste Brødre ere Hovedarvinger. Man frygter ogsaa for, at endeel Regimenter have været indviklede i denne Complot. En Snedkersvend, hvis Mester var Medlem af een af Klubberne, har været den første, som gav Principalministeren et Vink om Sammenrottelsen. Planen var, paa eengang at sætte Jld paa Slottet og alle tre Citadeller. Hos en arresteret Uhrmager har man fundet 80000 Ducater, som skulde været uddeelt.
Kiøbenhavns Postrytter, 1794-05-02
Rygtet siger, at Baron Armfeldt er i Nærheden af Wien bleven arresteret. Den hele allierte Armees Styrke paa den Nederlandske Grændse anslaaes for nærværende Tid, de bevæbnede Land folk iberegnede, til 210000 Mand, hvoraf meer end Fierdedelen er Cavallerie.
Kiøbenhavns Postrytter, 1794-05-02
Altona, den 29 April. J London har Kanonernes Torden fra Tower den 21de kundgjort Martiniques og de der liggende 100 franske Skibes Erobring, som man vurderer til en Million Pund Sterling. Fort Royal gik den 23de Martii over ved Storm, og Fort Bourbon ved Capitulation; hvorefter Besætningen, 900 Mand, overgav sig som Fanger. Just som Keyserens høytidelige Hylding i Brüssel den 23de hujus gik for sig, dragte en overordentlig Coureer den Efterretning, at Franskmændene havde i NouvionSkoven angrebet den Keyserlige General Alvinzi, hvor han dækkede Landrecis Beleyring; men at de vare med stort Forliis drevne tilbage. Til Landrey selv skal der saamange af de den 18de afskaarne Franskmænd have taget deres Tilflugt, at man nu kan beregne deres Antal til Den 20de have de Keiserlige og Hollandske Tropper atter foretaget et Hovedangreb imod Franskmændene ved Pres aux Bois, efter 3 Timers Træfning erobret et franske Batterie med 4 Kanoner, fra alle Kanter drevet Franskmændene til Landrecy, og gjort 200 til Fanger. Hollændernes Forliis skal ved denne Leylighed have bestaaet i 80 Døde og 300 Saarede.
Kiøbenhavns Postrytter, 1794-05-02
Kiøbenhavn, den 2 May. J Søndags blev i Stadens Kirker confirmeret følgende: Frue Kirke 63 Drenge og 46 Piger, Holmens Kirke 82 Drenge og 65 Piger; Nicolai Kirke 65 Drenge og 67 Piger; Helliggeistes Kirke 17 Drenge og 24 Piger; Trinitatis Kirke 28 Drenge og 32 Piger; St. Petri tydske Kirke 26 Drenge og 22 Piger; Vor Frelsers Kirke 22 Drenge og 14 Piger; Garnisons Kirke, Tydsk 9 Drenge og 9 Piger; Citadellets Kirke 8 Drenge og 4 Piger; Reformeert Kirke 5 Drenge og 4 Piger; Waisenhuset Kirke 10 Drenge og 11 Piger; Almindelig Hospitals Kirke 51 Drenge og 7 Piger, tilsammen 387 Drenge og 305 Piger.
Kiøbenhavns Postrytter, 1794-05-02
J Onsdags blev Jødinden Hanne Hexier, 26 Aar gammel, døbt i Holmens Kirke af Hr. Stokfleth, og blev kaldet Christiana Maria; Fadderne vare Hr. Asses for Ryberg, Hr. Secretair Prinslauv, Hr. Tobaksfabriqveur Beck, Hr. Jsenkræmmer Beckmand, og Hr. Urtekræmmer Holm.
Kiøbenhavns Postrytter, 1794-05-02
J Tallotteriets 702 Trækning her i Staden udkom i Tirsdags følgende Nummere: Den Kongelige Hof= og Stats-Calender for Aaret 1794 kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.; ligeledes kan og bekommes den aarlige Samling af de i Aaret 1793 udkomne Kongelige Forordninger, Placater &c., hvorudi findes saavel de her, som de i Slesvig=Holsteen trykte, Exemplaret for 5 Mk.
Kiøbenhavns Postrytter, 1794-05-02
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkiøbs hos de Herrer Boghandlere Agent, Gyldendal, Buch, Poulsen og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1794-05-02
Godt Maculatur=Papiir er tilkjøbs at bekomme i det Kongelige Bogtrykkerie for 5 Mk. Riiset.
Kiøbenhavns Postrytter, 1794-05-05
Kiøbenhavns Aar. No. og nuar. huus. Post-Tidender. ling. un Mandagen, den 5 May. geraladenes ugentlig 2de Sukker, oc van Hasser.
Kiøbenhavns Postrytter, 1794-05-05
Constantinopel, den 25 Martii. Porten har søgt at formaae den russiske Gesandt Kutusow til at udsætte sin Bortreise, indtil Landeveiene, især de omkring Adrianopel, igien ere blevne sikkrere, til hvilken Ende Porten ogsaa har detacheret et stærkt Corps asiatiske Cavallerie derhen, da Røverne allerede skal have inddrevet en Contribution af 200000 Piastre. Det vilde overalt være en meget farlig Sag for Porten, om det skulde lykkes denne Røverbande at sætte sig fast i Adrianopel, og derved hindre Communicationen med Provindsen langs Donau.
Kiøbenhavns Postrytter, 1794-05-05
Ved to fremmede Ingenieurer, nemlig Engelskmanden, Smith og Franskmanden Cofer, lader Porten nu Fæstningerne Bender og Jsmail sætte i den bedste Stand; hvorfor der er tilstaaet dem hver 500 Piastre om Maaneden.
Kiøbenhavns Postrytter, 1794-05-05
Paris, den 21 April. General Jourdan har med en Deel af Moselarmeen erobret Staden Arlon, som Jndvaanerne efter de Keyserlige Troppers Udmarch havde forladt. Man har ved denne Leylighed oplyst Conventet om, at der i Arlon er forefundet Papirer, som bevise, at Fienden har ført en hemmelig Correspondence med Folk i det indre Frankerige. Om Nordarmeens Operationer, er der ikke bekiendtgjort Conventet andet end et Brev, som var dateret Ryssel den 19de April, og hvori meldes, at Catillon var ved Forræderie faldet Fienderne i Hænder.
Kiøbenhavns Postrytter, 1794-05-05
J de sidste 3 Dage er her dømt og guillotineret henved 60 Personer, hvoriblandt: Lefevre. d'Ormesson, forhen Parlementspræsident og Bibliothekar ved National bibliotheket; la Borde, en Spanier af Fødsel, til sin Tid Hof-Banquerer, og ellers mærkværdig af den fameuse Halsbaandshistorie, Misnard de Chous, forhen fransk Gesandt ved den frankiske Kreds, den forrige Oberst Nort og hans Søn, Marechal de Camp Duchelleaus Kone; Bellecour, forhen Officeer i russisk Tieneste; Ge nest, parisisk Banquerer; Lepelletier Rosambo, Lenoir, Duport, Camus de la Guiborgere, Fred, Dupuy de Marce, Fagner de Marden, Pasanier, Bonpre de Corberon, Rolland, Coursin, Rouet, Hocquet, Gourgne, Boccard de Sarron, Champlatreur, og Sallier, alle forhen Parlements-Præsidenter og Raader. Velfærdscommissionens Beslutning, i Følge hvilken de anholdte danske, svenske og genuesiske Skibe uhindret kunde reyse, er allerede den 26de Martii blevet publiceret; ligesom der ogsaa til Skibenes Skadesløsholdelse er anviist 800000 Livres.
Kiøbenhavns Postrytter, 1794-05-05
London, den 22 April. Det var egentligen Major Grey og Søecapitain Powlet, som i Gaar, efter 26 Dages Reyse, bragte OfficialDepechen fra Admiral Jarvis og General Grey om Martiniques Erobring.
Kiøbenhavns Postrytter, 1794-05-05
J Dag har Hertugen af Yorks Adjutant, Capitain Clinton, bragt Efterretning om det den 17de hujus saa lykkeligen udfaldne Angreb imod General Pichegru. Afde fra Franskmændene ved denne Leylighed erobrede 30 Kanoner have Engelskmændene taget de 11, og derved blot mistet den unge Capitain Carleton og 3 Gemene.
Kiøbenhavns Postrytter, 1794-05-05
J Løverdags fik den store Flaade under Lord Howes Commando Ordre til at lette Anker. Siden den Tid have 18 Linieskibe ligget blot for et Anker, og ere disse formodentligen enten i Gaar eller i Dag udløbne fra Spithead. Commodore Raignier ligger med Linieskibet Suffolk og 36 Engelske og 4 Hollandske Ostindiefarere seylfærdig til Asien. - General Camen, forhen Præsident i Geheimeraadet, og en af vore berømteste Statsmænd, er nu ved Døden afgaaet.
Kiøbenhavns Postrytter, 1794-05-05
Haag, den 26 April. Man venter hvert Øyeblik Efterretning om nye blodige Optrin, da den fiendtlige General Pichegru skal igien have samlet sin Armee paa hiin Side Guise, og søger at tilbageerobre det mistede Terrain, førend Cambray og Landre overgive sig. – Den Keyserlige General von Maack skal med 4000 Mand keiserligt og 4000 Mand engelske Cavallerie være marcheret til en hemmelig Expedition.
Kiøbenhavns Postrytter, 1794-05-05
Hamburg, den 1 May. Endnu have vi ingen Breve directe fra Warschau. Derimod ere følgende Beretninger indløbne fra Weichselen og Sydpreussen:
Kiøbenhavns Postrytter, 1794-05-05
fra Warschau Egnen, den 19 April. Vor Naboe Residence er i fuldt Oprør, Brand og Mord og Blodsudgydelse hersker der paa det gyseligste.
Kiøbenhavns Postrytter, 1794-05-05
J Onsdags sendte Kongen sin General-Adjutant Grabowski til den nogle Mile fra Warschau staaende preussiske General Lieutenant Wolski, og lod ham forestille, at han endeligen ikke maatte rykke ind i Warschau, thi Gæringen var sammesteds allerede meget stor, og en formelig Opstand vilde i modsat Fald være uundgaaelig. Den følgende Dag (i Overgaars) brød Opstanden virkeligen ud. Allerførst gik nogle Polakkere til Slottet, for at faae Kongen i Tale. Saasnart den Russiske General en Chef og Gesandt i Warschau, Baron Jgelstrøm, fik Nys derom, lod han de ved Slottet Forsamlede betyde, at de maatte forføye sig derfra. Men man bekymrede sig kun lidet derom, tvertimod indfandt der sig strax derpaa en Munk med endeel Polakkere paa Slotspladsen, for ogsaa at faae Kongen i Tale. Underrettet herom, lod Baron Jgelstrøm endnu alvorligere den forsamlede Mængde befale, at den skulde vakke sig; men man besvarede denne myndige Tone med at gaae løs paa Russerne, og nedslog for Fode. Fra begge Sider væbnede man sig til Forsvar. General Jgelstrøm vilde bemægtiget sig Tøyhuset og Krudttaarnene, men Warschaus Jndvaanere vare komne ham i Forkiøbet, uddeelte baade Geværer og Patroner, og transporterede Skydset derhen, hvor det bedst kunde bruges. Alle Pohlske Garder og Regimenter toge Jndvaanernes Partie, og alle stormede de til de Steder, hvor de vidste at finde Russerne. Gaderne vare snart skiulte med Liig, og baade Kartætske- og Musket Jlden var skrækkelig. Til de hidtil Russiske men nu Pohlske Forskandsninger udenfor Warschau ankom der vel under Tummelen et Corps Preussere af omtrent 2000 Mand; men disse fandt det raadeligt, strax at trække sig tilbage. Massa eren varede til i Gaar Eftermiddags, da man sluttede med at anstille Huusinqvisitioner, for at opsøge og dræbe alle forstukne Russer. Raseriet gik endog saavidt, at Polakkernes Børn amuserede sig med at skiære Hovederne af de paa Gaderne liggende dræbte Russer. Kongen har, som det hedder, slaaet sig til Jndvaanernes og Nationens Partie. Mange Mistænkelige ere kastede i Fængsel, og man har formeret disse deres Proces. Man fortæller ogsaa, at den Preussiske Gesandt er under stærk Bevogtning.
Kiøbenhavns Postrytter, 1794-05-05
For nærværende Tid er Warschau besat af Jndvaanerne og de med dem forenede polske Regimenter; og Staden er overalt vel forsynet med Kanoner".
Kiøbenhavns Postrytter, 1794-05-05
Fra Pohlen, den 21 April. Jeg melder Dem her det, jeg fra en sikker Haand har erfaret om den skrækkelige Begivenhed i Warschau. Opstanden, som udbrød Natten til den 18de, lader til at være forberedet i al Stilhed. Ved Midnat bemægtigede den Kongelige Garde og Artilleriecorpset sig Tøyhuset, og fordeelte Vaabnene og Munitionen paa Borgerne. Disse vidste at føre sig dem til Nytte, og ombragte den største Deel af de Russer, som vare indqvarteerte hos dem. Jmidlertid forsamlede dog General Jgelstrøm endeel Mandskab; og det lykkedes ham, ved den preussiske GeneralLieutenant Wolkys Hielp, med Sabelen i Haanden, at bane sig Vey til sidstmeldte Generals Hovedqvarteer. Den Kongel. Preussiske Gesandt skal, som man siger, have begivet sig til et Kloster, for at undgaae de opbragte Polakkeres Raserie, og for hvis Partie Kongen af Pohlen formodentligen har seet sig nødsaget til at erklære sig.
Kiøbenhavns Postrytter, 1794-05-05
Af en anden Skrivelse fra Pohlen, den 21 April. "De nyeste Beretninger fra Warschau forsikkre, at Kongen har erklæret sig for General Koskiuskos Partie, og at han længe har vidst, at man i Warschau vilde skaffe sig Russerne fra Halsen. Da General Jgelstrøm den 18de om Morgenen Kl. 6, da Opstanden allerede var begyndt, sendte sin Adjutant til Kongen, for at underrette ham om Faren, stod Kongen fuldt paaklædt i Slotsgaarden hos sin Garde, og lod Generalen svare, at han jo før jo heller maatte med de russiske Tropper forlade Staden; hvorved han tillige nævnede Adjutanten de Gader, igjennem hvilke man endnu uhindret kunde passere. Heraf slutter man, at Kongen har vidst Besked om alting. Man lægger til, at Kongen har tilbudet den preussiske Gesandt Hr. von Buchholz Beskyttelse paa sit Palais Alt sit Sølvtøy havde Kongen i god Tid ladet bringe til Mynten Saasnart Opstanden begyndte, havde de polske Tropper og Borgerne spærret alle Gaderne, og derved afskaaret de i Stadens Qvarterer værende Russer fra Compagnier. Jnsurgenterne steenede endog Russerne fra Tagene og øsede kaagende Vand paa dem. Den største Deel af de Russer, som have reddet sig, ere stærkt blesserte; og adskillige pohlske Magnater, som fandtes russiskindede, bleve ombragte. Warschauernes Raserie gik saavidt, at man endog hævnede sig paa de russiske Heste. J de 38 Timer, denne Mordseene varede, nemlig fra Skiertorsdags Morgen, til Langfredags Aften, have faa Mennesker i Warschau givet sig Tid til at nyde noget til Livs Ophold. – Den Russisk Keiserlige Oberstlieutenant Gramsdorf er over Hals og Hoved reyst til Petersborg. General Koskiusko har opfanget adskillige Russiske Courerer. Alle nu i Pohlen værende Russiske og Preussiske Tropper anslaaes tilsammen til henved 30000 Mand. Men saavel fra Ost og Vestpreussen, samt fra Schlesien ere der allerede adskillige Regimenter paa Marchen. Koskiuskos Soldater faae dagligen, foruden Mad og Drikke, 7 1/2 Kreutzer, i Sold. – At Confoederationen i Litthauen allerede skulde være 20000 Mand stærk, er et overdrevet Rygte. Ligesaa ugrundet er det, at Russerne havde mistet 24 Kanoner.
Kiøbenhavns Postrytter, 1794-05-05
Fra Sydpreussen, den 26 April. "Den preussiske General Lieutenant Wolkystaaer endnu med sit Corps ved Zacroczim, 5 Mile fra Warschau, hvor General Jgelstrøm ogsaa opholder sig. – De gule og sorte Husarer staae nu kun 3 Mile fra Warschau. – Jnsurgenternes Paastand skal egentligen bestaae deri, at de ville være Russerne qvit, og sætte Constitutionen af 31te Mai 1791 i sin fulde Kraft, hvorimod de ikke have noget imod de eengang afstaaede Provindser. - Optrinene i Warschau have ogsaa sat den hele sydpreussiske Grændse i Skræk. Adskillige preussiske Embedsmænd have derfor allerede forladt Grændsen, og det preussiske Postamt i Sochaczew er igien forflyttet til Lowitz. - Den Preussiske General Lieutenant, Greve von Schwerin, er fra Peterkan ankommet til Thorn, hvorfra han for Svagheds Skyld gaaer til Badet. Af de nu just indløbne Breve fra Plot erfares, at General Jgelstrøm for en Sikkerheds Skyld lader de blesserte Russer, omtrent 600 Mand, transportere derhen fra Zacroczim".
Kiøbenhavns Postrytter, 1794-05-05
Altona, den 2 May. J Dag er over Holland indløbet den vigtige Tidende, at 27000 Franskmænd havde den 26de April angrebet den engelske Leyr ved Cateau, men at de, efter en meget blodig Træfning, og med et Forliis af 24 Kanoner, vare drevne tilbage og fuldkommen overvundne. Forliiset skal paa begge Sider være meget betydeligt. Derimod skal Franskmændene have været saa lykkelige at bryde ind i Vestflandern, og der bemægtige sig Staden Kortryck, hvorfor den Hannoverske Armees Bagage har maattet transporteres tilbage til Gent. J det ringeste stemmede dette med en til Antwerpen ankommen Officeers Udsigende. For Landrey er allerede den anden Parallele færdig. Til Mons skal der være ankommet henved 1200 Blesserte; hvilket viser, at Bataillen den 17de og 18de maa have været alvorligere, end den i Førstningen sagdes.
Kiøbenhavns Postrytter, 1794-05-05
Kiøbenhavn, den 5 May. Mandagen den 28de April blev ved Hoffet declareret Mariage imellem Hr. Hofjægermester Christopher Frederich von Sedstedt og Frøken Henriette Jacobine Marie Fabritius. Udi afvigte Uge, fra den 26de April til den 3 May ere i denne Kongelige Residence-Stad copulerede 29 Par. Fødte Drenge 28, Piger 22, tilsammen fødte 50. Døde Mænd 20, Qvinder 17, Drenge 6, Piger 9, af følgende Sygdomme: Alderdom 4. Apoplexie 1. Barselseng 2. Brystsyge 11. Bylder 1. Druknet 1. Forkiølelse 1. Forraadnelses=Feber 2. Galdefeber 1. Gicht 1. Jnflammation 1. Koldbrand 1. Kopper 5. Slag 6. Stikslod 1. Tænder 1. Tærende Syge 5. Uangivne Svagheder 6. Venerisk Syge 1. Tilsammen døde 52. Ere saa 2 flere døde end føde.
Kiøbenhavns Postrytter, 1794-05-05
Meteorologiske Observationer. Barom. Therm.
Kiøbenhavns Postrytter, 1794-05-05
Vinden. 28 April. 14 Varme. 27. II. O. 1 May. N. O. N. V. N. V. Den Kongelige Hof- og Stats-Calender for Aaret 1794. kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.; ligeledes kan og bekommes den aarlige Samling af de i Aaret 1793 udkomne Kongelige Forordninger, Placater &c., hvorudi findes saavel de her, som de i Slesvig-Holsteen trykte, Exemplaret for 5 Mk.
Kiøbenhavns Postrytter, 1794-05-05
Fra Pressen er udkommet: Forsøg til Femte Christians Historie, som en Jndledning til Fiorde Frederichs ved Etatsraad Høyer, af N. D. Riegels. Dette Forsøg faaes tilkjøbs hos de Herrer Boghandlere Agent, Gyldendal, Buch, Poulsen og i det Hopffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir. Sielens sandelige Lyst-gange, udi hvilken en Gudelskende Siel dagligen kan hente sig Trost og Vederqvægelse ved andægtige Hierte-Suk, baade Morgen og Aften, i sit eget saavelsom Guds Huus; desligeste naar den agter at gaae til Skrifte og Alters, saa og over de 7 Kong Davids Poenitentze Psalmer, prydet med 8 Kobberstykker, som forestille hvad Gud haver skabt hver Dag i sær. Guld elskende og andægtige Siele vil i denne aandelige Lyst=Hauge finde kostelige Urter, og plukke hvad som kan være tienlig til deres aandelige Røgelse, sælges i det kongel. Bogtrykkerie, for 1 Mk.
Kiøbenhavns Postrytter, 1794-05-05
Godt Maculatur=Papiir er tilkiøbs at bekomme i det Kongelige Bogtrykkerie for 5 Mk. Riiset.
Kiøbenhavns Postrytter, 1794-05-09
Kiøbenhavns No. Aar. nius. Muur. Post-Tidender. Manu Pl. Fredagen, den 9 May. Heraf udgives ugentlig 2de Stykker, ved P. M. Hopffner.
Kiøbenhavns Postrytter, 1794-05-09
Fra Pohlen, den 26 April. Foruden det sidst Tilmeldte angaaende Blodbadet i Warschau fortiene ogsaa følgende Omstændigheder at blive bekiendte: "Tøyhusets bemægtigelse foregik under Anførsel af den polske General Zichowsky. Man fandt der 213 Kanoner, hvilke, tilligemed alle i Forraad værende Geværer og Sabeler, bleve fordeelte iblant Folket. Kanonaden i Gaderne vedvarede uafbrudt i 48 Timer. Antallet af de dræbte Russer anslaaes til 2000, de blesserte til 500, og Fangerne til omtrent 2000. Russerne mistede ogsaa 36 Kanoner. Jblant deres Døde ere Artilleriegeneralen Tischef og Prinds Gagarin, og blant de Blesserte Generalerne Milaszewitsch, Suchtelen og Bauer. Den Russiske Resident von Asch, Legationsraad von Divof, og den russiske Gesandt i Stuttgaard, Baron von Bøhler, som just vilde reyse igiennem Warschau, ere indspærrede i Arsenalet. Den preussiske Gesandt von Buchholz havde, da Opstanden begyndte, taget sin Tilflugt til det sachsiske Palais; men tyede siden igien til sit eget Hotel, som vel i de første Dage ey gik aldeles skudfrie, men nu har en Salvegarde. For den østerrigske Resident Cachets Boepæl viiste man en synderlig Agtelse, dog blev det ikke gandske uskadt. Folket hævnede sig ogsaa paa adskillige fornemme Polakkers Hoteller, saasom de Palaier, der tilhørde Familierne Branicky, Ozarowsky, Zabielo og Radzinsky, saaog paa den Lieflandske Biskops Residence, det Tepperske Huus, og Kapucinerklosteret. Storgeneralen Ozarowsky, Biskoppen Kozakowsky, Greve Anckwitz, Baron Soldenhofen, og Hr. von Boskamp har man arresteret. – De bevæbnede Borgeres Antal, til hvilke der er stødt mange fra Naboestæderne, udgiøre 30000 Mand, og deres Commandeur Mokranowsky er een af Hovedanførerne for Revolutionen. Folket har vælget Hr. Zarkewsky til Maire eller første Borgermester i Warschau. Den udfærdigede Confoederationsact skal være underskrevet af Kongen, og man er nu færd med at organisere Departementerne. De tre er man allerede færdig med, nemlig: et Municipalitetsraad eller en Magistrat, en diplomatisk Commission eller et udenlandske Departement, under Hr. Dieduszyckt, og en Sikkerhedscommission, Warschau, den 27 April.
Kiøbenhavns Postrytter, 1794-05-09
Under Blodbadet her i Staden den 17de hujus var Massacren allerstærkest i Nærheden af det sachsiske Palais Dets Gaarde laae skiulte med Kugler, og baade Tage og Vinduer vare ruinerte. Den paafølgende Nat var ikke mindre skrækkelig. De brændende Bygninger, Kanonernes Torden, og Stormklokkernes Lyden udbredede Skræk og Gysen overalt. Endnu den 18de varede Myrdningen og Blodsudgydelsen den hele Dag. Alting var under Gevær, og den ringeste Mand var udrustet med Sabel, Flint og Pistoler. Jøderne, hvis Antal er meget stort, vare ligeledes bevæbnede. Ud paa Aftenen begyndte det først at blive roeligt, og alle gik over paa Koskiuskos Partie, og bifaldt hans Manifest. Man gav Kongen et Conseil af 14 Personer (8 Adelige og 6 Borgerlige, og en Borgervagt til hans Beskyttelse. Man lovede at respectere, men ikke at adlyde ham.
Kiøbenhavns Postrytter, 1794-05-09
De udenlandske Ministres Forlegenhed er meget stor, da intet Menneske faaer noget Pas. Ellers vilde mange af dem vist forsyne sig dermed, for at slippe fra Staden; thi man kan med god Grund frygte, at Pøbelen, i hvis Vold den nu er, kunde begaae de skrækkeligste Udsvævelser. Da man den 20de forflyttede 48 Fanger fra et snævert til et rummeligere Fængsel, giorde disse Klammerie med Vagten, og bleve paa Stædet dræbte. Det var videre Pøbelens Hensigt at trænge ind i Arsenalet, hvor alle de fornemme Russer sidde, for ogsaa at nedlægge disse; men dette fik man dog til Lykke hindret.